Diari Oficial de la Generalitat Valenciana


Sumari del DOGV 806, del 19-04-1988 (1988/810933)

ORDRE de 25 de març de 1988, de la Conselleria d'Agricultura i Pesca, per la qual es dicten normes per a la renovació dels Consells Reguladors de les Denominacions d'Origen i Específiques.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/25/(4)/dof/vci/html**

### Dades del document

Número de DOGV
:   806

Data del DOGV
:   19-04-1988

Secció del DOGV
:   DISPOSICIONS GENERALS

Número del document
:   1988/810933


Data del document
:   25-03-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 25 de març de 1988, de la Conselleria d'Agricultura i Pesca, per la qual es dicten normes per a la renovació dels Consells Reguladors de les Denominacions d'Origen i Específiques.  
Les Comunitats Autònomes, d'acord amb el que estableixen els Estatuts d?autonomia corresponents, fixaran la data de la convocatòria i el procediment d'elecció dels vocals dels Consells Reguladors de les Denominacions d'Origen i de les Denominacions Especifiques que afecten exclusivament el seu àmbit territorial.  
En atenció d'aquests motius, d'acord amb el que disposa l'apartat 2n del paràgraf 5é de l'article 34 del nostre Estatut d'Autonomia, aprovat per Llei Orgànica d?1 de juliol de 1982, i fent ús de les facultats que tinc atribuïdes,  
ORDENE:  
1 Normes Generals  
Article primer  
Per aquesta Ordre es fa pública la convocatòria de les eleccions per a la constitució dels Consells Reguladors de les Denominacions d'Origen: Alacant, València i Utiel-Requena.  
Article segon  
Es crea una Junta Electoral Central i una Junta Electoral per a cadascuna de les Denominacions d'Origen esmentades a l'article primer.  
Article tercer  
1. La composició de la Junta Electoral Central, que tindrà la seu a València, a la Conselleria d?agricultura i Pesca, serà la següent:  
President: El Director General de Política Agroalimentària.  
Vocals:  
- El Cap del Servei Jurídic de la Conselleria d?agricultura i Pesca.  
- Un representant per cadascuna de les organitzacions professionals agràries d'àmbit nacional amb implantació a la Comunitat Valenciana.  
- Tres representants dels sectors cooperatives, cellers i embotelladors, un per cadascun.  
Secretari El Cap del Servei de Promoció a la Qualitat de la Direcció General de Política Agroalimentària de la Conselleria d?agricultura i Pesca.  
2. Per a la presentació dels candidats dels representants de les organitzacions professionals, seran necessaris els requisits següents:  
- Certificat d'estar inscrita l?organització a l?Oficina de Dipòsit d'Estatuts corresponent.  
- Acord de l?òrgan de govern de l?organització, pel qual n'és designat el representant i els seus suplents.  
En cas de tractar-se d'una organització professional o associació empresarial integrada en una altra de rang superior, aquella no podrà designar representant si la de l?àmbit major en presenta.  
3. Les candidatures, les presentaran a la Direcció General de Política Agro-alimentària, en el termini de 7 dies comptadors a partir de la publicació d'aquesta Ordre al Diari Oficial de la Generalitat Valenciana. Als 8 dies es constituirà la Junta Electoral Central.  
Article quart  
1. La composició de la Junta Electoral de cada Denominació, la seu de la qual radicarà a la Direcció Territorial de la Conselleria d?agricultura i Pesca de la província en què siga situada la seu del Consell Regulador, serà la següent:  
President.- El Director Territorial de la Conselleria d?agricultura i Pesca, a la província en què siga situada la seu del Consell Regulador o aquella persona en qui delegue.  
Vocals:  
- Un lletrat adscrit al Servei Jurídic de la Conselleria d'Agricultura i Pesca.  
- Un representant per cadascuna de les organitzacions professionals agràries d'àmbit nacional amb implantació a la Comunitat Valenciana.  
- Un representant per cadascuna de les associacions empresarials del sector cooperatives, cellers i embotelladors.  
Secretari: El Cap de la Secció d'Industrialització i Comercialització Agrària de la Direcció Territorial de la Conselleria d?agricultura i Pesca o aquella persona en qui delegue.  
2. Per a la presentació dels candidats a representants de les organitzacions professionals esmentades abans, seran necessaris els requisits següents:  
- Certificat d'estar inscrita l?organització a l?oficina del Dipòsit d'Estatuts corresponent.  
- Acord de l'òrgan de govern de l?organització, pel qual n'és presentat el representant i els seus suplents.  
En cas de tractar-se d'una organització professional o associació empresarial integrada en una altra de rang superior, aquella no podrà designar representant si la de àmbit major en presenta.  
3. Les candidatures, les presentaran a la Direcció Territorial de la Conselleria d?agricultura i Pesca, de la província en què s'ubique la Junta, en el termini de 10 dies comptador a partir de la publicació d'aquesta Ordre al Diari Oficial de la Generalitat Valenciana. La Junta es constituirà en el termini dels 10 dies següents i en comunicaran la composició a la Junta Electoral Central.  
Article cinqué  
a) Funcions de la Junta Electoral Central:  
- Atendre l'organització, la coordinació i la vigilància del compliment de les funcions assignades a les Juntes Electorals de cada Denominació d'Origen.  
- Resoldre les reclamacions, si s'escau, que eleven les Juntes Electorals de les Denominacions d'Origen en relació a les llistes del cens electorals, a la proclamació de candidats i vocals electes i a la proposta de President de cada Consell Regulador.  
- Contra la resolució de les Juntes Electorals de les Denominacions d'Origen, en relació amb les llistes d'electors, abrà recurs davant la Junta Central Electoral, en el termini dels 7 dies següents (D+45), la qual resoldrà en el termini dels 7 dies següents (D+52). En cap cas el procés de formació de les llistes quedarà interromput per aquest recurs que, si s'escau, donarà lloc a la modificació de la llista electoral corresponent, en conéixer la resolució recaiguda.  
b) Funcions de les Juntes Electorals de les Denominacions d'Origen:  
- Publicar les llistes dels electors inscrits als registres de cada Denominació d'Origen per censos i subzones, i exposar-les al Consell Regulador, a les Direcciones Territorials de la Conselleria d?agricultura i Pesca, a les Cambres Agràries provincials i als Ajuntaments dels municipis de les Denominacions.  
- Decidir sobre les reclamacions en primera instància en relació amb les susdites llistes i remetre a la Junta Central Electoral els recursos eventualment presentats contra les seues decisions en el termini previst.  
- Aprovar les llistes definitives.  
- Rebre la presentació dels candidats a vocals.  
- Proclamar els candidats.  
- Designar le Meses Electorals.  
- Vigilar les votacions.  
- Proclamar els vocals.  
- Garantir tot el procés electoral fins la proposta a President del Consell Regulador.  
Article sisé  
El calendari, referit a dies naturals, a què s'ajustarà la constitució de la Junta Electoral Central i de les Juntes Electorals, i els terminis per a l?exposició del cens, la presentació de candidats a vocals, la constitució de les meses electorals, les votacions, la designació de vocals i suplents, la proposta i el nomenament de President, figuren a l'annex 2 d'aquesta Ordre.  
II Censos i exposició pública  
Article seté  
Els censos electorals que hauran d'elaborar els Consells Reguladors de les Denominacions d'Origen Alacant, València i Utiel-Requena, estaran constituïts per cadascun dels titulars inscrits als registres del Consell Regulador corresponent:  
- Cens A - Constituït per viticultors titulars de vinyes inscrites al Registre de Vinyes del Consell Regulador que siguen socis de cooperatives o societats agràries de transformació.  
- Cens B - Constituït per viticultors titulars de vinyes inscrites al Registre de Vinyes del Consell Regulador, no inclosos a l'apartat anterior.  
- Cens C - Constituït per titulars de cellers inscrits al Registre de Cellers del Consell Regulador, no inclosos a l'apartat següent.  
- Cens D - Constituït per titulars de cellers embotelladors, inscrits, que figuren al RGDF.  
Article vuité  
Condicions per a figurar als censos respectius:  
1. Per a figurar als censos respectius serà imprescindible:  
a) Estar inscrit als registres corresponents del Consell Regulador abans de la publicació d'aquesta Ordre o en tot cas, haver-hi sol·licitat amb anterioritat la inscripció, circumstància que es comprovarà prèviament al Registre de Vinyes i Cellers.  
b) Estar en ple ús dels seus drets civils.  
2. En el cas que un viticultor titular de vinya tinga una part de l?explotació adherida a cooperatives o societats agràries de transformació i una altra part sense adherir a cap d'aquestes entitats, sols tindrà dret a ser elector i elegible en el cens en què compte amb major nombre d'hectàrees i en cas de ser iguals, en el Cens A exclusivament.  
3. S'entén que el titular del dret és la mateixa persona que figura als registres del Consell Regulador.  
Article nové  
Els censos, els presentaran en els impresos models de l'annex 3 i hi hauran de figurar els titulars per ordre alfabètic.  
Article deu  
Admissió i exposició de censos.  
La Junta Electoral de cada denominació, després de rebre del Consell Regulador els censos corresponents en nombre d'exemplars suficient per tal d'exposar-los i després fer les comprovacions que estime oportunes, diligenciarà amb les signatures del Secretari de la Junta í el vist-i-plau del President, tots els censos i ordenarà que els exposen als llocs següents: Consells Reguladors, Direccions Territorials de la Conselleria d?agricultura i Pesca, Cambres Provincials Agràries i Ajuntaments dels municipis de la Denominacions.  
III Presentació de candidats a vocals del Consell Regulador i forma de proclamar-los  
Article onze  
1. Per a l'elecció dels vocals representatius dels censos a què es refereix l'article seté d'aquesta Ordre, seran electors i elegibles els membres de cadascun dels susdits censos.  
2. La representació dels sectors vitícola (censos A i B) i vinícola (Censos C i D) als Consells Reguladors de les Denominacions d'Origen, estarà composta per un nombre de vocals igual, que serà el que figura a l'annex I.  
3. El nombre de vocals corresponents a cadascun dels censos A i B, estaran en proporció al nombre d'hectàrees inscrites al Registre de Vinyes corresponent a cadascun.  
4. Per a les votacions de vocals i suplents, les candidatures seran tancades per a cada cens.  
5. Les candidatures per a l'elecció de vocals dels Consells Reguladors de les Denominacions d'Origen que hagen de representar cadascun dels grups, les presentaran mitjançant sol·licitud de proclamació davant cada Junta Electoral de la Denominació d'Origen (d'ací endavant JEDO), en el termini de tres dies comptador a partir de l?exposició dels censos definitius, entre els dies D + 41 i D + 43, ambdós inclusivament, del calendari que figura a l'annex corresponent.  
Article dotze  
1. Podran proposar candidatures:  
- Per al censos A i B - Les organitzacions professionals agràries d'àmbit nacional implantades a la Comunitat Valenciana, d'acord amb les Federacions de Cooperatives regulades a l'article 86 de la Llei de Cooperatives de la Comunitat Valenciana, i qualsevol col·lectiu independent que estiga avalat per un mínim del 5% del total del cens de què es tracte.  
- Per als censos C i D - Les associacions empresarials, les federacions de cooperatives, implantades també a la zona de producció i els independents que siguen avalats pel 5% almenys, del total que constitueixen els electors dels censos C i D respectivament.  
2. Cap cooperativa, federació de cooperatives, organització professional agrària i associació empresarial no podrà presentar més d'una llista de candidats per al mateix cens.  
En la presentació d'aquestes candidatures no podran utilitzar-se identificacions o símbols propis de partits polítics.  
Article tretze  
1. Cap organització professional integrada en una altra de superior no podrà presentar llista pròpia de candidats si ho fa la d'àmbit major. Tampoc no la podrà presentar cap associació empresarial federada o col·ligada si la presenta la federació o coalició.  
Les llistes que presenten les organitzacions professionals i les associacions empresarials hauran d'anar subscrites per qui en tinga la representació, d'acord amb els Estatuts corresponents.  
Les altres candidatures, les presentaran els promotors respectius. La identitat dels signants s'acreditarà davant la JEDO corresponent, que comprovarà si les propostes i els adherits figuren al cens corresponent.  
2. Les llistes, les presentaran davant la JEDO corresponent, tot expressant-hi clarament les dades següents:  
- La denominació de l'associació que proposa.  
- El nom i els cognoms dels candidats que s'hi inclouen, ja siguen proposats per associacions o per independents.  
- L'ordre de col·locació dels candidats i els suplents dins de cada llista.  
La Secretaria de cada Junta Electoral de la Denominació corresponent estendrà diligència en què farà constar la data i l'hora de presentació i n'expendrà el rebut, si li fos sol·licitat.  
A cada llista, se li assignarà un número d'ordre consecutiu per ordre de presentació.  
3. Les llistes, caldrà presentar-les acompanyades de declaracions d'acceptació de les candidatures, subscrites pels candidats, que hauran de reunir les condicions d'elegibilitat.  
4. Serà requisit indispensable per tal que la JEDO corresponent admeta les candidatures, el nomenament per cada llista d'un representant amb domicili a la ciutat on tinga la seu la Junta Electoral de la Denominació d'Origen, que serà l?encarregat de totes les gestions de la candidatura respectiva prop de la Junta, i que rebrà totes les notificacions que aquesta haja de practicar. El domicili del representant, que podrà ser candidat o no, es farà constar davant la Secretària de cada Junta en el moment de la presentació de la llista.  
Article catorze  
Una vegada haurà finalitzat el termini de presentació de candidats i després de passar-ne 5 dies, D+48 del calendari esmentat, les candidatures seran ferms de fet i quedaran proclamades, llevat del cas d'inelegibilitat o no-inclusió en el cens, circumstància que denunciada o apreciada per la JEDO, en suposarà l'exclusió.  
Article quinze  
1. Després de proclamar les diferents candidatures, la JEDO acordarà exposar-les als llocs establerts per a l'exhibició dels censos.  
2. Després de fer la proclamació i l'exposició de les candidatures dins dels 2 dies següents a la proclamació (D + 50), hom podrà presentar-hi reclamacions davant la JEDO corresponent, que haurà de resoldre en els dos dies següents (D + 52). Contra l'acord de la JEDO corresponent cap recurs davant la Junta Electoral Central en el termini de 3 dies, (D + 55), i la susdita Junta tindrà 4 dies per a resoldre (D + 59).  
Aquesta resolució haurà de ser notificada l?endemà (D + 60).  
IV Constitució de meses electorals, votació i escrutini   
Article setze  
Es constituiran meses electorals encarregades de presidir la votació, conservar l?ordre, realitzar l?escrutini i vetlar per la puresa del sufragi. Cada mesa electoral, la integraran un president i dos adjunts, designats per la JEDO, mitjançant sorteig, entre els electors que sapien llegir i escriure. Es designaran suplents tant per al president com per als adjunts, pel mateix procediment. En el cas que cap dels designats fos proclamat candidat vocal, la JEDO n'elegirà un substitut pel mateix procediment.  
Article disset  
La condició de membres d'una mesa electoral té caràcter obligatori. Una vegada realitzada la designació serà comunicada a les persones interessades el dia (D + 63) perquè, en el termini de 4 dies (D + 67) puguen al·legar-hi excusa documentalment justificada que n'impedesca l'acceptació. La JEDO corresponent resoldrà de pla, sense recurs ulterior, en el termini de 3 dies (D + 70). La no-acceptació injustificada podrà ser sancionada amb cinc anys d'inhabilitació per a ser vocal.  
Si la causa impeditiva en sobrevingués després, l'avís es realitzarà d'immediat i sempre abans de l?hora de constitució. En aquests casos la Junta resoldrà igualment d'immediat.  
Si els components de la mesa, necessaris per tal de constituir-la, no hi compareixen, qui ho faça notificarà aquesta circumstància a la JEDO corresponent, que podrà designar lliurement les persones més idònies per tal garantir el bon ordre de l?elecció i l?escrutini.  
Article divuit  
El nombre de meses electorals per cadascuna de les seccions existents, el fixarà la JEDO corresponent, tenint en compte que tots els electors disposen de les majors facilitats possibles per a exercitar el vot.  
Article dinou  
El president i els dos adjunts de cada mesa electoral i els seus suplents, es reuniran a les nou hores del dia (D+71) al local designat per aquella.  
Si el president no acudis el substituirà el seu suplent primer, i si aquest faltava, el primer adjunt i el segon adjunt, per aquest ordre. Els adjunts que ocupassen la presidència o que no acudissen seran substituïts pels seus suplents.  
En cap cas podrà constituir-se la mesa sense la presència d'un president i dos adjunts.  
A les nou i mitja hores el President estendrà l'Acta de Constitució de la Mesa signada per ell, els Adjunts i els Interventors si n'hi havia.  
En l'acta s'expressarà necessàriament amb quines persones queda constituïda la Mesa en concepte de membres d'aquesta i la relació final dels Interventors, si n'hi havia, amb indicació de les candidatures que representen.  
S'hi farà constar qualsevol incident que efecte l'ordre als locals i el nom i els cognoms dels qui l'haguessen provocat.  
El president de la mesa tindrà, dins el local, autoritat plena per a conservar l?ordre i assegurar la llibertat dels electors i mantenir l?observància de la Llei.  
Article vint  
Els interventors de mesa es presentaran segons que indica l'annex dos i tindran com a missió presenciar les votacions i l?escrutini des del començament de les eleccions fins a l?hora en què aquesta es considere finalitzada.  
Aquests interventors hauran d'estar inclosos al cens electoral de la mesa i no ser candidats, llevat del cas que ho fossen tots els censats, fets que comprovarà el president de la mesa.  
En tal cas signaran igualment l'acta de constitució.  
Article vint-i-u  
La determinació dels locals, corresponents a cada mesa electoral, l?efectuarà la JEDO corresponent.  
Article vint-i-dos  
La documentació que han de omplir les meses electorals respectives i que remetran a la seua JEDO és la següent:  
- Acta de constitució de la mesa.  
- Relació d'interventors.  
- Acta d'escrutini, amb la indicació dels certificats expesos.  
- Certificació de l'acta d'escrutini si la sol·liciten els qui tinguen dret per a fer-ho.  
La remissió dels tres primers documents serà en un sobre tancat.  
Article vint-i-tres  
Estesa l'acta de constitució de la mesa, la votació s'iniciarà a les deu hores i continuarà, sense interrupció, fins a les vint hores.  
Només per causa de força major podrà no iniciar-se o suspendre's, una vegada començat, l'acte de votació, sempre sota la responsabilitat del president de la mesa, que ho resoldrà en escrit raonat que enviarà el mateix dia de la votació, immediatament després d'estendre'l, ja siga en mà o per correu certificat, a la Junta Electoral de Denominació d'Origen perquè aquesta puga comprovar la certesa dels motius i declare o exigesca les responsabilitats a què hagués lloc. Còpia de l'escrit quedarà en poder del president de la mesa.  
En cas de suspensió de la votació no es tindran en compte els vots emesos, ni se'n farà l?escrutini, tot ordenant el president la destrucció de les peperetes dipositades a l?urna. Aquest extrem es consignarà a l?escrit a què es refereix l'apartat anterior.  
Article vint-i-quatre  
El dret a votar s'acreditarà amb la inscripció de l'elector a les llistes certificades del cens i amb la demostració de la seua identitat mitjançant document acreditatiu.  
Article vint-i-cinc  
La votació serà personal i secreta, i el president n'anunciarà l?inici amb les paraules «Comença la votació». Els electors s'arrimaran un a un a la meses tot manifestant el seu nom i els seus cognoms. Després d'examinar els adjunts i els interventors les llistes del cens electoral, comprovar que hi figura el nom del votant i la seua identitat i anotar que es presenta a votar, l?elector entregarà en mà al president la papereta introduïda en un sobre del color corresponent. El president, a la vista del públic i després de pronunciar el nom de l?elector afegint «vota», dipositarà en l?urna la papereta esmentada.  
Article vint-i-sis  
A les vint hores el president anunciarà que va a terminar la votació i no permetrà l'entrada de ningú al local.  
Preguntarà si algun dels electors presents no ha votat encara, i se n'admetran els vots dels qui es troben dins el local.  
A continuació votaran els membres de la mesa i els interventors, si n'hi havia, i tots aquests signaran les actes.  
Article vint-i-set  
Ni als locals electorals ni als voltants, no podrà realitzar-se propaganda de cap gènere a favor de cap candidatura. Tampoc es podran formar grups susceptibles d'entorpir, dificultar o coaccionar el lliure exercici del dret de vot.  
El president de la mesa adoptarà pel que fa a aixà totes les mesures que considere convenients i podrà recórrer si era necessari a les forces de l'ordre públic o municipals, que li prestaran dins i fora dels locals els auxilis que requeresca, a l'empara de la legislació vigent (Llei Orgànica 5/85, de 19 de juny).  
Article vint-i-vuit  
Les urnes per a efectuar la votació, les facilitaran els ajuntaments a petició dels secretaris de la JEDO.  
Les paperetes, les facilitaran la JEDO a les meses electorals corresponents, contra rebut signat pel seu president.  
Article vint-i-nou  
En cada mesa electoral caldrà que hi haja una urna per a cada grup de votants dels determinats a l'article seté amb els distintius «Cens A», «Cens B», «Cens C» i «Cens D», o solament A, B, C i D. (En el cas que en algunes meses només votés algun o alguns d'aquests grups, el nombre d'urnes s'ajustarà a les necessitats de les susdites meses.)  
Les paperetes es confeccionaran en colors diferents: blau per al Cens A, blanc per al Cens B, groc per al Cens C i verd per al cens D.  
En cap cas les paperetes rebudes pels presidents d'una mesa podran ser en quantia inferior al doble dels electors corresponents a cada mesa electoral.  
Article trenta  
Les paperetes electorals hauran d'expressar la denominació o sigla de la federació, coalició o agrupació d'electors que presente la candidatura i els noms i els cognoms dels candidats i dels seus suplents, segons el seu ordre de col·locació.  
En cada papereta hauran de constar tants candidats i suplents com vocals corresponguen al grup en què es vote dins el Consell Regulador corresponent.  
Article trenta-u  
Terminada la votació, el president de la mesa la declararà tancada i començarà l?escrutini tot extraent un a un els sobres de l'urna i llegint en veu alta la denominació de la candidatura. El president posarà de manifest cada papereta, una vegada llegida, als adjunts i interventors, i al final confrontaran el nombre total de paperetes amb el de votants anotats.  
Són vots nuls:  
a) El vot emés en sobre o papereta no oficial i l?emés en papereta sense sobre o en sobre que continga més d'una papereta de diferent candidatura. En el supòsit de contenir més d'una papereta de la mateixa candidatura, es computarà com a un sol vot vàlid.  
b) Els vots emesos en paperetes en què s'hagués modificat, afegit, senyalat o ratllat els noms dels candidats compresos o alterat el seu ordre de col·locació, i aquelles en què s'hagués produït qualsevol altre tipus d'alteració.  
c) Els vots continguts en sobres en els quals s'hagués produït algun tipus d'alteració de les assenyalades als paràgrafs anteriors.  
Són vots en blanc, però vàlids, el sobre que no continga papereta.  
Article trenta-dos  
Fet el recompte de paperetes, segons les operacions anteriors, el president preguntarà si hi havia alguna proposta a fer contra l?escrutini. Si no es fessen, o després de resoldre-les la majoria de la mesa, se n'anunciarà en veu alta el resultat tot especificant el nombre d'electors, el de votants, el de paperetes emeses, el de paperetes nul·les, el de paperetes vàlides, tot distingint-ne el nombre de vots en blanc i el de vots obtinguts per cada candidatura.  
Les paperetes extretes de les urnes es destruiran en presència dels presents, amb l'excepció d'aquelles a les quals s'hagués negat la validesa i haguessen estat objecte de reclamació, les quals s'uniran a l'acta una vegada hagen estat rubricades pels membres de la mesa.  
Concloses les operacions, el president, els adjunts i els interventors de la mesa, si n'hi havia, signaran l'acta de la sessió, on expressaran detalladament el nombre d'electors segons les llistes del cens electoral, el dels electors que haguessen votat, el de paperetes vàlides, el de paperetes nul·les, el de paperetes en blanc i el de vots obtinguts per cada candidatura, tot consignant sumàriament les reclamacions o propostes formulades, les resolucions donades per la mesa i les incidències si n'hi havia, amb indicació dels noms i els cognoms dels qui la produïssen.  
Article trenta-tres  
Acte seguit s'estendrà certificació dels resultats i es fixarà en un lloc visible del local en què s'hagués realitzat la votació. L'acta original de l'escrutini es trametrà a la JEDO corresponent junt amb l'acta de constitució de la sessió.  
V Proclamació de vocals electes, titulars i suplents i procediment de votació de president del Consell Regulador  
Article trenta-quatre  
Rebudes les actes d'elecció de totes i cadascuna de les meses electorals, cada JEDO procedirà a l'atribució de les places de vocals i de suplències segons els articles 163.1 i 164.1. de la Llei Orgànica 5/85, de 19 de juny, del Règim Electoral General.  
Article trenta-cinc  
La JEDO, una vegada finalitzada l'assignació de llocs i als 5 dies de la celebració de les votacions (D + 76), procedirà a proclamar mitjançant el seu president, vocals electes per al Consell Regulador de la Denominació d'Origen respectiva.  
En els dies següents (D+78), es remetran les credencials oportunes als candidats electes.  
Article trenta-sis  
Als 12 dies (D + 83) de celebrar la votació, el Consell Regulador celebrarà sessió plenària, cessaran els anteriors vocals electes i prendran possessió els nous. A continuació, i en la mateixa sessió, el consell en ple elegirà una persona que proposarà a la Conselleria d?agricultura i Pesca, per a la seua designació com a president amb constància del nombre de vots obtinguts per cadascun dels candidats, segons que estableixen les Ordres de la Conselleria d?agricultura i Pesca de 21 de juliol i de 22 de setembre de 1986, per les quals s'aproven els Reglaments de les Denominacions d'Origen Alacant, València i Utiel-Requena.  
En el cas que el president haja estat elegit d'entre els vocals, per tal de mantenir la paritat el president perdrà el vot de qualitat i no caldrà cobrir el lloc de vocal.  
DISPOSICIO ADDICIONAL  
Tots els dubtes que eixiren en l'aplicació d'aquesta disposició es resoldran d'acord amb el que estableix la Llei Orgànica 5/85, de 19 de juny, del Règim Electoral General.  
DISPOSICIO DEROGATORIA  
Queden derogats l'article 41.7 de l'Ordre de 21 de juliol de 1986 de la Denominació d'Origen Alacant, l'article 40.2 de l'Ordre de 21 de juliol de 1986 de la Denominació d'Origen València i l'article 40.2 de l'Ordre de 22 de setembre de 1986 de la Denominació d'Origen Utiel-Requena.  
DISPOSICIONS FINALS  
1. El Director General de Política Agro-alimentària queda facultat perquè puga dictar les disposicions necessàries per al desplegament d'aquesta ordre.  
2. Aquesta Ordre entrarà en vigor el mateix dia de la publicació al Diari Oficial de la Generalitat Valenciana.  
València, 25 de març de 1988.  
El Conseller d?agricultura i Pesca,   
LUIS FONT DE MORA MONTESINOS  
ANNEX I  
COMPOSICIO DELS CONSELLS REGULADORS, NOMBRE DE VOCALS  
 Viticultors Vinicultors  
 CENS CENS CENS CENS  
 A B C D  
Alacant 3\* 1 1 3  
Utiel-Requena 6\*\* 1 2 5  
Valéncia 5\*\*\* 1 2 4  
\* 1 Zona Moscatell  
\*\* 2 Requena, els seus llogarets i Siete Aguas; 2 Utiel i els seus llogarets; 1 Venta del Moro i els seus llogarets; 1 Sinarcas, Camporrobles, Fuenterrobles, Caudete de las Fuentes i Villargordo del Cabriel.  
\*\*\* 1 Alt Túria, 1 Clariano, 3 Valentino i Moscatell.  
ANNEX II  
CONSELLS REGULADORS DE DENOMINACIO D'ORIGEN  
Calendari electoral d'acord amb l'Ordre de 25 de març de 1988.  
D Publicació DOGV de l'Ordre.  
D+7 Presentació de candidats d?organitzacions professionals i empresarials per a la Junta   
 Central Electoral.  
D+7+1 Designació vocals representants d'organitzacions i empresarials de la Junta Central   
 Electoral.  
D+8+1 Presentació possibles recursos davant la Conselleria d?Agricultura i Pesca.  
D+10 Presentació candidats davant la Direcció Territorial de la Conselleria d?Agricultura de   
 representants de les organitzacions professionals per a la junta electoral.  
D+13 Designació pel Director Territorial vocals representants organitzacions professionals en   
 Junta Electoral. (Oficis i exposició tauler d'anuncis de la Direcció Territorial).  
D+15 Possible recurs davant el Director Territorial i continua l'exposició anterior.  
D+16 Determinació per la Junta Central de la composició definitiva de les Juntes Electorals  
 de les Denominacions d'Origen.  
D+20 Constitució Juntes Electorals de les Denominacions d'Origen.  
D+28 Admissió per la Junta Electoral de censos i exposició d'aquests a les diverses   
 corporacions.  
D+34 Presentació reclamacions a censos davant la Junta Electoral.  
D+38 Resolució reclamacions anteriors.  
D+41 Exposició de censos definitius.  
D+43 Final presentació de candidats als diversos censos i presentació d?interventors de mesa.  
D+45 Presentació reclamacions de censos i remissió a la Junta Central.  
D+48 Proclamació candidats per la Junta Electoral.  
D+50 Reclamació candidats davant la Junta Electoral.  
D+52 Resolució censos per Junta Electoral.  
D+55 Recursos per la Junta Central, proclamació i resolució, resolucions a candidats.  
D+59 Resolució per la Junta Central dels recursos anteriors.  
D+71 Constitució Meses i votació.  
D+76 Proclamació vocals electes per la Junta Electoral.  
D+83 Elecció per a President.  
ANNEX III  
Zona o subzona:   
Municipi:   
CONSELL REGULADOR DE LA DENOMINACIO D'ORIGEN  
Eleccions per a renovacions del Consell Regulador  
   
Número Cognoms i nom Domicili Secció Observacions  
ordre titular / entitat electoral  
   
   
Als fulls següents no cal posar la capçalera d'aquest full. A l?últim full s'ha de fer:  
DILIGÈNCIA: Perquè conste que aquest «Cens provisional» de titulars és de   
compost per fulls numerats, amb un total de censats, va ser exposat al públic als locals de per a presentar reclamacions durant els dies a ambdós inclusivament.  
 , d de 1988  
 El Secretari,


Còpia Permalink ELI